**IGNALINOS RAJONO ŠVIETIMO PAGALBOS TARNYBOS**

**2021 METŲ VEIKLOS PLANAS**

**2021 m.**

PATVIRTINTA

 Ignalinos rajono švietimo pagalbos

 tarnybos direktoriaus 2021 m. sausio

 \_\_\_\_ d. įsakymu Nr. V-\_\_\_\_\_

 **I SKYRIUS**

**BENDROSIOS ŽINIOS**

 Ignalinos rajono švietimo pagalbos tarnyba (toliau – tarnyba) savo veiklą grindžia Lietuvos Respublikos Konstitucija, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Švietimo ir mokslo ministerijos norminiais aktais, Ignalinos rajono savivaldybės tarybos sprendimais, savivaldybės administracijos direktoriaus bei savivaldybės administracijos švietimo ir kultūros skyriaus vedėjo įsakymais, tarnybos veiklos dokumentais ir nuostatais. Įsteigimo data - 1996 m. balandžio 25 d. (Ignalinos rajono valdybos 1996 m. balandžio 25 d. sprendimas Nr. 83 „Dėl Ignalinos rajono pedagoginės-psichologinės tarnybos nuostatų tvirtinimo“). 2004 m. lapkričio 30 d. Ignalinos rajono savivaldybės tarybos sprendimu Nr. T-381 „Dėl Ignalinos rajono pedagoginės psichologinės tarnybos pavadinimo pakeitimo ir Ignalinos rajono pagalbos mokiniui, mokytojui ir mokyklai centro nuostatų patvirtinimo“ įstaiga pavadinta Ignalinos rajono pagalbos mokiniui, mokytojui ir mokyklai centru. Ignalinos rajono savivaldybės tarybos 2018 m. birželio 28 d. nutarimu Nr. T-103 „Dėl Ignalinos rajono pagalbos mokiniui, mokytojui ir mokyklai centro pavadinimo pakeitimo ir Ignalinos rajono švietimo pagalbos tarnybos nuostatų patvirtinimo“ įstaiga vadinasi Ignalinos rajono švietimo pagalbos tarnyba.

 Tarnybos teisinė forma – biudžetinė įstaiga, priklausomybė – savivaldybės. Tarnybos pagrindinis tipas – švietimo pagalbos tarnyba, kodas 3153. Kitas tipas – neformaliojo suaugusiųjų švietimo mokykla, kodas 3181.

 Tarnybos adresas: Mokyklos g. 9, LT- 30119 Ignalina.

 Tarnybos internetinis puslapis [www.irspt.lt](http://www.irspt.lt)

 Pedagoginiai darbuotojai dirbantys tarnyboje: direktorius – 1 pareigybė (etatas); psichologas - 0,75 pareigybės (etato); specialusis pedagogas 0,75 pareigybės (etato); logopedas – 0,25 pareigybės (etato); metodininkas – 1 pareigybė (etatas). Nepedagoginiai darbuotojai: buhalteris – 0,75 pareigybės (etato), gretinant valytojos pareigas.

 Pagrindinės veiklos sritys:

* pedagogų ir kitų profesijų darbuotojų kvalifikacijos tobulinimas, suteikiant galimybę įsigyti kvalifikacijos tobulinimo pažymėjimą;
* rajono mokytojų dalykų metodinių būrelių ir rajono mokytojų metodinės tarybos veiklos koordinavimas ir priežiūra;
* pedagoginės psichologinės pagalbos mokiniui, mokytojui, mokyklai ir šeimai teikimas.

 Tarnyba teikiapsichologinę, pedagoginę, konsultacinępagalbą asmenims nuo 3 iki 18 metų (turintiems specialiųjų ugdymosi poreikių – iki 21 metų, jei mokosi bendrojo ugdymo mokykloje, ir vyresniems, jei nori įgyti pagrindinį išsilavinimą), gyvenantiems savivaldybės teritorijoje ir/ar ugdomiems mokyklose bei globos namuose, kurių steigėja yra savivaldybės taryba; tėvams (globėjams, rūpintojams), mokyklų vadovams, mokytojams.

 Tobulinant kvalifikaciją, savo paslaugas teikia Ignalinos rajono bendrojo ugdymo mokyklų pedagogams, švietimo įstaigų vadovams, rajono švietimo pagalbos specialistams, **neformaliojo vaikų švietimo mokyklų ir formalųjį švietimą papildančio ugdymo mokyklų** bei kitų profesijų atstovams.

 2019 m. gruodžio 4 d. Lietuvos Respublikos švietimo ir mokslo ministro įsakymu Nr. V-1442 „Dėl institucijų, vykdančių mokytojų ir švietimo pagalbą teikiančių specialistų kvalifikacijos tobulinimą, veiklos akreditacijos“ Tarnyba akredituota 3 metams.

**II SKYRIUS**

**VIZIJA**

Atvira augimui, besivystanti, teikianti aukštos kvalifikacijos pedagoginę psichologinę pagalbą bei edukacines paslaugas, institucija.

 **III SKYRIUS**

 **MISIJA**

 Kokybiškas reikalingos pedagoginės, psichologinės, konsultacinės pagalbos mokiniui, mokytojui ir mokyklai teikimas bei galimybės mokytis visą gyvenimą skatinimas, rėmimas ir plėtra.

**IV SKYRIUS**

**ESMINĖS VEIKLOS NUOSTATOS**

Tarnybos veikla grindžiama šiomis vertybėmis:

* pagarba, tolerancija ir dėmesiu klientams;
* racionaliu laiko ir išteklių panaudojimu;
* nuolatiniu mokymusi ir kompetencijų plėtojimu;
* sąžiningumu, aiškumu, nuoseklumu ir objektyvumu;
* paslaugų prieinamumu.

 **V SKYRIUS**

 **TRUMPA VEIKLOS ANALIZĖ**

 Mokytojų kvalifikacijos tobulinimas ir pagalba mokiniui, mokytojui ir mokyklai yra pagrindinės tarnybos veiklos funkcijos. Planuojant ir organizuojant seminarus, buvo atsižvelgta į šalies ir rajono švietimo prioritetus. Pirmus metus po akreditacijos, 2020-aisiais, tarnyba tęsė darbą kryptingai planuodama\ ir organizuodamas į pedagogų bendruomenės narių poreikius ir silpnųjų ugdymo sričių tobulinimą nukreiptus kvalifikacijos tobulinimo renginius, įgyvendindama metodinę veiklą, gerosios patirties sklaidą, orientuotą į kitokios pamokos, organizuojamos nuotoliniu būdu, kokybę, mokytojo lyderystės veiksmingumą mokinių ir mokyklos pažangai, taip pat nepedagoginių darbuotojų ir kitų suaugusiųjų neformalųjį švietimą. Tarnyba 2020 metais vykdė ir kitas funkcijas: konsultavo ir teikė pagalbą švietimo įstaigoms planuojant mokyklų pedagoginių darbuotojų kvalifikacijos tobulinimą, mokytojams vykdant nuotolinį mokymą; inicijavo pedagogus kaupti edukacinės patirties banką ir skleisti gerąją nuotolinio mokymo(si) patirtį rajone. Didelis dėmesys buvo skiriamas individualiai mokinių pažangai; išmokimo stebėjimo bei pasiekimų vertinimo tobulinimui, siekiant mokinių geresnių mokymosi rezultatų. Mokytojai aktyviai dalinosi darbo patirtimi, įgytas žinias perdavė kolegoms ir mokyklų bendruomenėms. Rengė konsultacijas apie ugdymo turinio naujoves, inovacijų taikymą ugdant mokinių kompetencijas, skatinant jų motyvaciją ir vertinant pasiekimus; vedė teorinius bei praktinius užsiėmimus, dalijosi nuotolinio ugdymo patirtimis.

 Teikta pedagoginė psichologinė pagalba mokiniui, mokytojui, mokyklai, šeimai. Atliekant vieną iš pagrindinių tarnybos funkcijų, buvo atliekami pedagoginiai psichologiniai vaikų/mokinių vertinimai. Prireikus tarnyba siūlė vaikams/mokiniams ugdymo programas, skyrė specialųjį ugdymą, teikė bendrojo ugdymo mokykloms išvadas apie asmens specialiuosius ugdymosi poreikius ir aptarė jas specialistų posėdžiuose. Dėl prasidėjusios COVID-19 ligos tokio pobūdžio veiklų tęsti nebebuvo galima. Buvo teikiamos psichologo, specialiojo pedagogo, logopedo konsultacijos švietimo įstaigų vadovams, rajono pedagogams, rajono švietimo pagalbos specialistams, tėvams (globėjams, rūpintojams). Prasidėjus karantinui, buvo teikiamos konsultacijos ir informacija mišriu būdu.

 Pagrindiniai tarnybos finansavimo šaltiniai: skirtos mokinio krepšelio lėšos, savivaldybės biudžetas ir pajamos iš veiklos (specialiosios lėšos).

 Tarnyba yra atvira ne tik vietos, bet ir kitų rajonų pedagogams.

Per 2020 m. tarnyboje vyko 21 kvalifikacijos tobulinimo seminaras projekto „Prisijungusi Lietuva: efektyvi, saugi ir atsakinga Lietuvos skaitmeninė bendruomenė“ skaitmeninio raštingumo mokymai, nemokami finansinio raštingumo mokymai pedagogams. Kvalifikacijos tobulinimo renginiuose dalyvavo daugiau kaip 400 klausytojų.

 Didžiausia seminarų dalis skirta dalykų mokytojams ir mokyklų bendruomenėms.

 Tarnyba organizavo ir gerosios patirties sklaidą. Taikytos keitimosi gerąja darbo patirtimi formos: pasitarimai, diskusijos, atviros pamokos, metodinės dienos, konferencijos. Rajono pedagogai rengė kvalifikacijos tobulinimo programas ir pravedė savo kolegoms 9 seminarus, pristatė ir aprobavo virš 50 metodinių priemonių.

 Reglamentuotas metodinės veiklos organizavimas ir koordinavimas rajone. Rajone veikė 18 Tarnybos kuruojamų metodinių būrelių bei rajono mokytojų metodinė taryba. Per praėjusius metus įvyko 51 metodinis užsiėmimas, kurių metu perskaityta 27 pranešimai. Metodinių užsiėmimų metu nagrinėti aktualūs metodinės veiklos klausimai, ugdymo turinio aktualijos, dalytasi gerąja darbo patirtimi, ieškoti sprendimai kaip pagerinti mokinių mokymąsi siekiant asmeninės kiekvieno mokinio pažangos, aptartos nuotolinio ugdymo patirtys, diskutuota, dalintasi patirtimi dėl darbo ypatumų karantino metu.

 Tarnyba teikė psichologinę, pedagoginę, konsultacinę pagalbą asmenims nuo 3 iki 18 metų (turintiems specialiųjų ugdymosi poreikių – iki 21 metų), tėvams (globėjams, rūpintojams), mokyklų vadovams, pedagogams ir kitų profesijų atstovams. Kompleksinis pedagoginis psichologinis vertinimas 2020 m. buvo atliktas 72 vaikams/mokiniams. Atlikta 8 ikimokyklinio priešmokyklinio ir pradinio amžiaus vaikų kalbos ir kalbėjimo sutrikimų įvertinimai. Specialieji pedagogai, logopedai suteikė 39 vienkartines konsultacijas ir 81 nuotolinę konsultaciją-pratybas mokiniams, 266 konsultacijas - vadovams, pedagogams, tėvams (globėjams, rūpintojams), švietimo pagalbos specialistams, soc. partneriams. Psichologas konsultavo mokinius/vaikus ir suteikė jiems 67 konsultacijas, taip pat konsultavo švietimo įstaigų vadovus, pedagogus, švietimo pagalbos specialistus, tėvus (globėjus, rūpintojus), soc. partneriu, policijos atstovus ir suteikė jiems 60 konsultacijų.

 Bendradarbiaujama su rajono švietimo įstaigomis, rajono savivaldybės Švietimo ir kultūros skyriumi, regiono švietimo centrais ir švietimo pagalbos tarnybomis, NŠA.

 Kaupiama psichologinė, pedagoginė, metodinė literatūra, edukacinis bankas.

**VI SKYRIUS**

 **PRIORITETINĖS KRYPTYS 2021 M. VEIKLOJE**

1. Pedagoginių darbuotojų bendrųjų ir dalykinių kompetencijų stiprinimas ir tobulinimas, siekiant individualios mokinio pažangos.

2. Pedagoginės psichologinės pagalbos teikimas: vaiko psichologinių, asmenybės ir ugdymosi problemų nustatymas; pagalba vaikui, tėvams (globėjams), mokytojams, mokyklai jas išspręsti; tarpinstitucinis bendradarbiavimas.

**VII SKYRIUS**

 **2021 M. M. TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

|  |
| --- |
| **I tikslas. Užtikrinti kryptingą ir nuoseklų pedagogų kvalifikacijos tobulinimo(si) proceso organizavimą, tenkinti kitų suaugusiųjų gyvenimo karjerai būtinų kompetencijų tobulinimo ir mokymosi visą gyvenimą poreikius.**  |
| **1.1. uždavinys. Vykdyti Tarnybos veiklos planavimą, įsivertinimą ir atskaitingumą.** |
| **Priemonė** | **Data** | **Laukiamas rezultatas** | **Atsakingi** |
| * + 1. 2021 m. veiklos plano rengimas bei mėnesio renginių planų rengimas.
 | 2020m. gruodis–2021 m. sausio 25 d. | Nustatyti prioritetai, uždaviniai ir pagrindinės veiklos kryptys. | R. Kilkuvienė  |
| * + 1. 2021 m. veiklos įsivertinimas.
 | Pradėti 2021 m. gruodžio mėn. Baigti 2022 m. sausio 10 d. | Apibendrinta patirtis, padaryta 2021 m. veiklos analizė.  | R. KilkuvienėR. SpėčiuvienėS. KalvelėA. GrigasD. Gaidelienė |
| 1.1.3. Veiklos ataskaitų rengimas (už 2020 m.). | Iki 2021 m. gegužės 10 d. | Apibendrinta patirtis, padaryta 2020 m. veiklos analizė. | R. KilkuvienėR. SpėčiuvienėS. KalvelėA. GrigasD. Gaidelienė |
| **1.2. uždavinys.Teikti švietimo pagalbą mokyklų bendruomenėms skatinant asmeninę mokytojo ir mokinio ūgtį.**  |
| 1.2.1. Vykdyti kvalifikacijos tobulinimo kokybės ir kvalifikacijos tobulinimo renginių grįžtamojo ryšio efektyvumo nustatymo tyrimus, juos analizuoti. | 2021 m.  | Bus apklausta 100 renginių dalyvių, jų vertinimai apibendrinti ir aptarti. | R. Kilkuvienė |
| 1.2.2. Kvalifikacijos tobulinimo programos, skirtos pedagogų specialiųjų ugdymosi poreikių turinčių mokinių ugdymo ir jų ugdymo organizavimo kompetencijos plėtojimui  | 2021 m. II-III ketv. | Parengta 1 kvalifikacijos tobulinimo programa | R. Kilkuvienė,Pagalbos specialistai |
| 1.2.3. Kvalifikacijos tobulinimo renginių rajono mokyklų komandoms ir bendruomenėms vykdymas | 2021 m.  | Kvalifikacijos renginių prieinamumas konkrečios įstaigos bendruomenei (1-3 renginiai). pagal išgrynintus rajono ugdymo įstaigų pedagogų kvalifikacijos tobulinimo poreikius. | R. Kilkuvienė |
| 1.2.4. Kvalifikacijos tobulinimo programų, skirtų pedagogų bei kitų suaugusiųjų skaitmeninio raštingumo tobulinimui, organizavimas | 2021 m.  | Parengta ir įgyvendinta kvalifikacijos tobulinimo programa | R. Kilkuvienė |
| . Kvalifikacijos tobulinimo paslaugų kitų profesijų darbuotojams (finansinio švietimo, viešųjų pirkimų, dokumentų rengimo, administravimo, IT ir kt.) teikimas | 2021 m. | Darbuotojai tobulins profesines kompetencijas | R. Kilkuvienė |
| 1.2.5. Kvalifikacijos tobulinimo programų psichologinėmis temomis ugdymo įstaigų bendruomenėms, komandoms organizavimas | 2021 m.  | Ugdymo įstaigos mikroklimato, santykių su ugdytiniais gerinimas, mokinių motyvacijos skatinimas. Organizuoti 1-2 seminarai. | R. Kilkuvienė |
| 1.2.6. Kvalifikacijos tobulinimo renginių, skirtų pedagogų, mokyklų vadovų, specialistų kompetencijoms atnaujinti ir pagilinti organizavimas | 2021 m. II-IV ketv. | Parengtos 2 ilgalaikės kvalifikacijos tobulinimo programos, pagal išgrynintus pedagogų, mokyklų vadovų kvalifikacijos tobulinimo poreikius. |  |
| 1.2.6. Seminarų sveikatos ugdymo klausimais mokyklų bendruomenėms organizavimas.  | 2021 m.  | Pedagogai įgis kompetencijų sveikatos ugdymo klausimais.Galimi seminarai kartu su Ignalinos rajono savivaldybės visuomenės sveikatos biuru. Organizuotas 1–3 seminarai. | R. Kilkuvienė |
| 1.2.2. Dalyvavimas kitų institucijų kvalifikacijos tobulinimo programose, projektuose. | 2021m.  | Bus tobulinamos pedagogų bendrosios ir profesinės kompetencijos (1–2 programos ar projektai).  | R. Kilkuvienė |
| 1.2.3. Seminarų smurto, patyčių prevencijos ir saugios ugdymo aplinkos kūrimo temomis organizavimas | 2021 m.  | Pedagogai įgis kompetencijų, reikalingų darbui su ugdytiniais. Suorganizuotas 1 seminaras smurto, patyčių prevencijos temomis ar saugios ugdymo aplinkos kūrimo temomis. | R. Kilkuvienė |
| 1.2.4. Organizuoti edukacines išvykas, gerosios patirties sklaidos išvykstamuosius seminarus. | 2021 m.  | Bus pasidalinta gerąja darbo patirtimi.Organizuoti 1-2 renginiai. | R. Kilkuvienė |
| 1.2.5. Teikti kvalifikacijos tobulinimo paslaugas kitų profesijų darbuotojams (bibliotekininkams, kultūros darbuotojams, socialiniams darbuotojams, asmenims, atsakingiems už viešųjų pirkimų organizavimą, ir kt.).  | 2021 m.  | Keliama kvalifikacijakitų profesijų darbuotojams jiems aktualiais klausimais.Organizuoti 2-4 seminarus. | R. Kilkuvienė |
| 1.2.6. Organizuoti mokytojų praktikų seminarus, siekiant perduoti ar pasidalinti gerąja patirtimi | 2021 m.  | Gerosios patirties sklaida. Organizuoti 2 seminarai. | R. Kilkuvienė |
| 1.2.7.Organizuoti ir koordinuoti mokymus apie ugdymo turinio atnaujinimą metodinių būrelių vadovams bei užtikrinti sklaidą | 2021 m. II pusmetis | Visi rajono mokytojai turi žinoti mokinių bendrąsias kompetencijas. 10 klaidos renginių metodinių būrelių užsėmimų metu | R. Kilkuvienė |
| 1.2.8. Esant poreikiui, organizuoti kvalifikacijos tobulinimo renginius kitų savivaldybių pedagogams. | 2021 m.  | Bendradarbiavimas su kitų savivaldybių švietimo centrais (vienas renginys). | R. Kilkuvienė |
| 1.2.9. Bendradarbiauti su NŠA , apskrities ir kt. švietimo centrais, kitomis respublikos kvalifikacijos tobulinimo įstaigomis. | 2021 m. | Gauta naujausia informacija pateikiama rajono pedagogams.Skatinama dalyvauti NŠA organizuojamuose renginiuose. | R. Kilkuvienė |
| 1.2.10. Sudaryti sąlygas pedagogams ir bendruomenei naudotis kompiuteriais ir internetu mokymo ir savišvietos tikslais. | 2021 m.  | Kompiuterių panaudojimas mokymuisi ir savišvietai. | R. Kilkuvienė |
| 1.2.11. Suaugusiųjų švietimo savaitės organizavimas | 2021 m. IV ketvirtis | Parengta ir įgyvendinta savaitės renginių programa. Sudarytos sąlygos suaugusiųjų nuolatiniam tobulėjimui. | R. Kilkuvienė |
| **1.3. uždavinys. Vystyti ir plėtoti pedagogų metodinę veiklą bei gerosios patirties sklaidą, siekiant individualios mokinių pasiekimų pažangos. Skatinti mokytojų ir kitų suaugusiųjų kūrybiškumą, saviraišką bei savišvietą.** |
| 1.3.1. Informacijos apie rajono dalykų metodinių būrelių pirmininkus ir narius atnaujinimas. | 2021 m. rugsėjo ir spalio mėn.  | Tikslūs duomenys. | R. Kilkuvienė |
| 1.3.2. Koordinuoti rajono mokytojų metodinės tarybos veiklą, dalykų mokytojų metodinių būrelių veiklą. | 2021 m.( pagal metodinės tarybos ir metodinių būrelių planus) | Metodinės Tarybos veiklos stiprinimas ir kokybiškas savivaldybės metodinių būrelių veiklos koordinavimas.Produktyviai dirbantys rajono dalykų mokytojų metodiniai būreliai. Organizuoti po 1-2 kiekvieno dalykų mokytojų metodinio būrelio užsiėmimus. | R. Kilkuviemė |
| 1.3.3. Inicijuoti rajono savivaldybės mokslo metų prioritetų įgyvendinimą per dalykų mokytojų metodinių būrelių ir rajono mokytojų metodinės tarybos veiklą. | 2021 m.  | Produktyviai dirbanti rajono mokytojų metodinė taryba ir dalykų mokytojų metodiniai būreliai.Organizuoti 2 metodinės tarybos susirinkimus. | R. KilkuvienėN. Trinkūnienė |
| 1.3.4. Organizuoti ir inicijuoti gerosios patirties renginius (atviras pamokas, projektų veiklos pristatymo renginius, išvykas, konferencijas ir kt.). | 2021 m.Visus metus  | Gerosios darbo patirties sklaida ( 15 atvirų pamokų, 4 atviros veiklos). | R. Kilkuvienė |
| 1.3.5.Dalyvavimas NŠA organizuojamose metodinėse dienose 2021 m. rugpjūčio – rugsėjo mėn.  | 2021 m. rugpjūčio –spalio mėn. | Aptarti aktualūs klausimai ir pasidalinta patirtimi su rajono švietimo bendruomene.  | DirektoriusR. Kilkuvienė |
| 1.3.6. Pildyti ir atnaujinti edukacinį banką. | 2021 m.  | Atnaujintas edukacinės patirties bankas. | DirektoriusR. Kilkuvienė |
| 1.3.7. Organizuoti mokytojų metodinių darbų pristatymus. | 2021 m.  | Skleidžiama geroji darbopatirtis (5-10 metodinių darbų). | R. Kilkuvienė |
| 1.3.8. Kaupti pedagogams reikalingą metodinę literatūrą ir sudaryti sąlygas ja naudotis. | 2021 m.  | Tarnybos bibliotekoje sukaupta metodinė literatūra, kuria gali laisvai naudotis pedagogai. | R. Kilkuvienė |
| 1.3.9. Inicijuoti išvyką į respublikinę parodą „Mokykla – 2021“. | 2021 m. lapkričio mėn. | Dalykinių ir bendrųjų kompetencijų tobulinimas. | R. Kilkuvienė |
| 1.3.10. Susisteminti mokytojų metodinių būrelių veiklos medžiagą:* veiklos planas;
* užsiėmimų protokolai;
* metodinio būrelio pirmininko ataskaita už mokslo metus.
 | 2021 m.  | Tvarkoma rajono dalykų metodinių būrelių veiklos medžiaga. | R. Kilkuvienė |
| **1.4. uždavinys. Vykdyti pedagogų informavimą ir konsultavimą.** |
| 1.4.1.Rajono pedagogų informavimas apie organizuojamus renginius, naujoves tarnybos interneto svetainėje, elektroniniu paštu.  | 2021 m.  | Laiku gauta informacija. | R. Kilkuvienė |
| 1.4.2. Konsultacijos pedagogų kvalifikacijos tobulinimo programų kūrimo klausimais. | 2021 m.  | Kokybiškai parengtos kvalifikacijos tobulinimo programos (5-10 konsultacijų). | DirektoriusR. Kilkuvienė |
| 1.4.3. Pastoviai domėtis metodinio darbo sklaida internete ir teikti informaciją metodiniams būreliams. | 2021 m.  | Metodinio darbo naujovės perduotos rajono mokytojų dalykų metodiniams būreliams. | DirektoriusR. Kilkuvienė |
| 1.4.4. Konsultacijos mokytojų metodinės veiklos klausimais. | 2021 m.  | Poreikius atitinkančios ir savalaikės konsultacijos (10 konsultacijų). | DirektoriusR. Kilkuvienė |
| 1.4.5. Skleisti informaciją apie ugdymo įstaigų atviras veiklas. | 2021 m.  | Savalaikis informacijos pateikimas. | DirektoriusR. Kilkuvienė |
| **1.5. Uždavinys.** **Skatinti tarnybos darbuotojus tobulinti savo kvalifikaciją bei kurti teigiamą tarnybos įvaizdį, skatinti kūrybiškumą, saviraišką bei savišvietą**. |
| 1.5.1. Dalyvavimas švietimo centrų ir pedagoginių psichologinių tarnybų, švietimo pagalbos tarnybų darbuotojų mokymuose. | 2021m.  | Darbuotojai įgis profesinių kompetencijų. | Direktorius |
| 1.5.2. Dalyvavimas respublikinėse metodinėse dienose, konferencijose, seminaruose. | 2021 m.  | Darbuotojai įgis profesinių kompetencijų. | DirektoriusR. Kilkuvienė |
| 1.5.3.Darbuotojų kompetencijų aplankų pildymas. | 2021 m.  | Atnaujinti darbuotojų kompetencijų aplankai. | Direktorius |
| 1.5.4. Teigiamo tarnybos įvaizdžio formavimas (interneto svetainė, veiklos pristatymai, reklama).  | 2021 m.  | Tarnybos teigiamas įvaizdis. | DirektoriusR. KilkuvienėR. SpėčiuvienėS. KalvelėA. Grigas |
| **II. TIKSLAS.** **Didinti specialiųjų ugdymosi poreikių (toliau – SUP), psichologinių, asmenybės ir bendravimo problemų turinčių asmenų ugdymosi veiksmingumą, psichologinį atsparumą, bendravimo** **įgūdžius.** |
| **2.1. uždavinys. Vertinti asmens galias ir sunkumus, raidos ypatumus bei sutrikimus, pedagogines, psichologines, asmenybės ir ugdymosi problemas, specialiuosius ugdymosi poreikius, vaiko brandumą mokyklai, prireikus skirti specialųjį ugdymą, siūlyti ugdymo formą, metodus, prireikus rekomenduoti teikti specialiąją pedagoginę, psichologinę, socialinę pedagoginę pagalbą.** |
| 2.1.1.Asmens mokymosi sunkumų, sutrikimų, pedagoginių, psichologinių, asmenybės ir ugdymosi problemų, specialiųjų ugdymosi poreikių (išskyrus atsirandančių dėl išskirtinių gabumų) vertinimas pedagoginiu, psichologiniu, medicininiu ir socialiniu pedagoginiu aspektais, prireikus specialiojo ugdymo skyrimas bei išvadų apie asmens specialiuosius ugdymosi poreikius rengimas ir jų aptarimas specialistų posėdžiuose.  | 2021 m.  | Tikslingesnė pagalba vaikui, turinčiam ugdymo(si) sunkumų.Bus atliktas kompleksinis specialiųjų ugdymo(si)poreikių ir ugdymo(si)problemų turinčių asmenų įvertinimas.Padės spręsti integravimosi, profesinio pasirinkimo, gabumų lavinimo, adaptacijos bei psichologines problemas.(Atlikta 90 vaikų/mokinių įvertinimų). | R. SpėčiuvienėS. KalvelėA. Grigas |
|  2.1.2. Vaikų brandumo mokytis pagal priešmokyklinio ugdymo programą vertinimas (pagal tėvų pageidavimus). | Nuo 2021 m. balandžio 1 d. iki rugpjūčio 31 d. (tėvų pageidavimu) | Padėti teisingai apsispręsti tėvams ir priimti pagrįstus sprendimus dėl ankstyvesnio vaiko ugdymo pagal priešmokyklinio ugdymo programą. | A.GrigasS. Kalvelė |
| 2.1.3.Pagal prašymus atlikti mokyklose profesinio orientavimo ir profilio pasirinkimo tyrimus (grupinius ar individualius). | 2021 m. balandžio–gegužės mėn.(pagal poreikį) | Padės mokiniams teisingiau pasirinkti profilį, susiorientuoti jam tinkančiose būsimose profesijose. | A.Grigas |
| **2.2. uždavinys. Konsultuoti specialiųjų ugdymosi poreikių, psichologinių, asmenybės ir ugdymosi problemų turinčius asmenis, jų tėvus (globėjus, rūpintojus), mokytojus, specialistus, specialiosios pedagoginės pagalbos teikimo, ugdymo organizavimo, psichologinių, asmenybės ir ugdymosi problemų prevencijos bei jų sprendimo klausimais, mokinius – jų polinkių ir gabumų klausimais.**  |
| 2.2.1. Individualus pedagoginių bei psichologinių problemų turinčių mokinių, jų tėvų ir mokytojų konsultavimas:- logopedo konsultacijos kalbėjimo ir kalbos sutrikimų turintiemsvaikams/mokiniams, jų tėvams, švietimo pagalbos specialistams;- specialiojo pedagogo konsultacijosmokymosi sunkumų turintiems mokiniams, jų tėvams, mokytojams;- psichologo konsultacijos elgesio ir emocijų, auklėjimo sunkumų ir kt. klausimais. | 2021 m.  | Šeimos nariai gebės efektyviau tenkinti vaiko specialiuosius ugdymo(si) poreikius. Pagerės šeimos psichologinis mikroklimatas,tarpusavio santykiai. Pagerės vaikųmokymosi rezultatai, psichologinė savijauta.Didės rajono švietimo pagalbos specialistų bei pedagogų kompetencija ugdant specialiųjų ugdymosi poreikių turinčius vaikus. Suteiktų konsultacijų skaičius:logopedo – 100;specialiojo pedagogo –250;psichologo –200. | DirektoriusR. SpėčiuvienėS. KalvelėA.Grigas |
| 2.2.2. Švietimo įstaigų vaiko gerovės komisijų narių konsultavimas darbo organizavimo ir kitais klausimais. | 2021 m.  | Vaiko gerovės komisijos tinkamaiorganizuos savo darbą ( 7 konsultacijos). | DirektoriusA.GrigasR. SpėčiuvienėS. Kalvelė |
| 2.2.3. Ugdymo įstaigų pedagogų konsultavimas dėl bendrųjų programų pritaikymo ir individualizavimo.  | 2021 m. (esant poreikiui) | Laiku ir kokybiškai bus sprendžiamospsichologinės, asmenybės bei ugdymo(si)problemos. | R. SpėčiuvienėS. KalvelėA.Grigas |
| 2.2.4.Tėvų supažindinimas su specialiojo ugdymo skyrimu. | 2021 m. | Tėvai bus konsultuojami dėl vaiko specialiųjų ugdymosi poreikių. | DirektoriusR. SpėčiuvienėS. KalvelėA. Grigas |
| 2.2.5. Organizuoti moksleivių socialinių įgūdžių formavimo ir bendravimo korekcijos užsiėmimus. | 2021 m. (esant poreikiui, susidarius grupei) | Bus sprendžiamos elgesio ir bendravimo problemos, moksleiviai išmoks įveikti iškilusius sunkumus, geriau pažins save. | A.Grigas |
| 2.2.6. Iškilus aktualioms psichologinėms problemoms, vykti į ugdymo įstaigas, vietoje ar nuotoliniu būdu konsultuoti, vesti psichologinius užsiėmimus bendruomenės nariams. | 2021 m. (pagal pakvietimą) | Bus vietoje sprendžiamos iškilusios psichologinės problemos bei sunkumai, suteikiama psichologinė pagalba. | A.Grigas |
| 2.2.7. Dalyvauti tėvų susirinkimuose, skaityti paskaitas mokytojams, tėvams pageidaujamomis pedagoginėmis, psichologinėmis bei prevencinėmis temomis. | 2021 m. (esant poreikiui) | Tėvai ir mokytojai įgissvarbių žinių bei praktiškų patarimų. | A. GrigasS. KalvelėR. Spėčiuvienė |
| **2.3. uždavinys. Teikti metodinę pagalbą mokyklų vaiko gerovės komisijoms, mokytojams, ir tėvams (globėjams, rūpintojams) vaiko raidos pažinimo, specialiųjų ugdymosi poreikių, psichologinių, asmenybės ir ugdymosi problemų turinčių asmenų ugdymo bei jo organizavimo, įvairių specialiųjų pedagoginių, psichologinių, asmenybės ir ugdymosi problemų sprendimo klausimais, skleisti ir diegti specialiojo ugdymo ir psichologijos mokslo naujoves.**  |
| 2.3.1. Metodinės pagalbos teikimas mokytojams, specialistams, vadovams, tėvams (globėjams, rūpintojams) vaiko raidos pažinimo, specialiųjų ugdymo(si) poreikių,psichologinių, asmenybės ir ugdymo(si) problemų turinčių asmenų ugdymo. | 2021 m. | Padidės mokytojų, specialistų, vadovų ir tėvų (globėjų, rūpintojų) galimybės tenkinti vaikųspecialiuosius ugdymosi poreikius. | R. SpėčiuvienėS. KalvelėA. Grigas |
| 2.3.2. Dalyvavimas rajono specialiųjų pedagogųir logopedų metodinio būrelio užsiėmimuose, dalijimasis aktualia informacija, gerąja darbo patirtimi. | 2021 m.  | Bus efektyvesnė aktualios informacijos bei gerosios patirties sklaida tarp tarnybos ir ugdymo įstaigos specialistų. | DirektoriusR. SpėčiuvienėS. KalvelėA. Grigas |
| 2.3.3. Pateikti pažymas dėl PUPP /brandos egzaminų užduoties formos, vykdymo ir vertinimo instrukcijų pritaikymo (pagal prašymus). | 2021 m.  | Pagalba vaikui, turinčiam specialiųjų ugdymosi poreikių (pagal prašymus išrašytos pažymos). | R. Spėčiuvienė |
| 2.3.4.Metodinės dienos-supervizijos mokyklų Vaiko gerovės komisijoms | 2021 m. | Tęsiamas Tarnybos ir ugdymo įstaigų bendradarbiavimas. Pagerės specialiosios pedagoginės, socialinės pedagoginės pagalbos teikimas ugdymo įstaigose. Bus aptartos mokinių ugdymo(si), elgesio problemos; sudaromi individualūs pagalbos planai mokinių problemoms mažinti. | DirektoriusR. SpėčiuvienėS. KalvelėA. Grigas |
| 2.3.5. Rengti ir vesti seminarus, skaityti paskaitas, pranešimus mokyklų bendruomenėms, pedagogams, tėvams (globėjams), mokiniams. | 2021 m. (pagal pageidavimą) | Pedagogai ir tėvai įgis žinių, mokėjimų ir įgūdžių darbui su specialiųjų ugdymosi poreikių turinčiais vaikais (4 renginiai). | DirektoriusR. SpėčiuvienėS. KalvelėA. Grigas |
| 2.3.6. Teikti straipsnius tarnybos internetinėje svetainėje[www.irspt.lt](http://www.irspt.lt) . | 2021 m.  | Rajono gyventojų pedagoginių, psichologinių žinių gilinimas. | R. SpėčiuvienėS. KalvelėA. Grigas |
| 2.3.7.Tėvystės įgūdžių mokymai (skirti teismo sprendimu). | 2021 m. (susidarius grupei) | Vykdyti psichologinių žinių sklaidą, teikti pagalbą vaiko auklėjimo sunkumų turintiems tėvams. | A. Grigas |
| 2.3.8. Dalyvauti rajono metodinių būrelių pasitarimuose, paruošiant aktualius pranešimus psichologinėmis temomis. | 2021 m. (pagal poreikius) | Bus efektyvesnė aktualios informacijos bei gerosios patirties sklaida tarp ugdymo įstaigos specialistų. | 1. Grigas
 |
| 2.3.9. Vesti pokalbius, diskusijas mokiniams, skirtus „Savaitei be patyčių“. | 2021 m. kovo mėn.(pagal mokyklų pageidavimą) | Mažinti patyčių pasireiškimą moksleivių tarpe. | A. Grigas |
| 2.3.10.Vesti grupinius užsiėmimus pagal ankstyvosios intervencijos programą | 2021 m.  (pagal poreikį, susidarius grupei) | 8 val. trukmės psichologinės, socialinės pedagoginės pagalbos priemonių, skatinančių nevartoti psichiką veikiančių medžiagų, programa nepilnamečiams (ne mažiau 3 dalyviai grupėje). Padėti suprasti apie psichoaktyviųjų medžiagų vartojimo žalą.  | A. Grigas |
| 2.3.11. Konsultacijos mokytojams ar kitiems švietimo įstaigos darbuotojams, smurtavusiems ar smurtą patyrusiems švietimo įstaigoje. | 2021 m. (esant reikalui) | Bus suteikta skubi psichologinė - pedagoginė pagalba | A. Grigas |
| 2.3.12. Konsultavimas profesijos pasirinkimo klausimais | 2021 m.(pagal poreikį) | Konsultuota 4 paaugliai profesijos pasirinkimo klausimais  | A. Grigas |
| **2.4. uždavinys. Kaupti, sisteminti ir analizuoti duomenis apie Ignalinos rajono savivaldybėje gyvenančius specialiųjų ugdymosi poreikių turinčius vaikus/mokinius.** |
| 2.4.1.Švietimo pagalbos gavėjų (turinčių specialiųjų ugdymo(si) poreikių (su tarnybos pažymomis) sąrašų suderinimas.  | 2021 m. rugsėjo mėn. | Remiantis rezultatais bus tobulinamas pagalbos teikimas specialiųjų ugdymosi poreikių turintiems mokiniams. Tikslūs sąrašai. | DirektoriusR. SpėčiuvienėS. Kalvelė |
| 2.4.2.Švietimo pagalbos gavėjų (turinčių kalbėjimo ir kalbos sutrikimus) sąrašų suderinimas.  | 2021 m. rugsėjo mėn. | DirektoriusR. SpėčiuvienėS. Kalvelė |
| 2.4.3.Duomenų bazės kaupimas, sisteminimas apie Ignalinos rajono savivaldybėje gyvenančius specialiųjų ugdymo(si) poreikių turinčius vaikus/mokinius. | 2021 m.  | R. SpėčiuvienėS. Kalvelė |

**VIII SKYRIUS**

**BAIGIAMOSIOS NUOSTATOS**

Veiklos plano įgyvendinimą koordinuos ir prižiūrės direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Ignalinos rajono švietimo pagalbos tarnybos darbuotojų

2020-01- posėdžio protokoliniu nutarimu

(protokolas Nr. DP-)